hotchpotch/miracl-hf-unified huggingface dataset:
समाजवादी सेक्युलर मोर्चा
समाजवादी सेकुलर मोर्चा विभिन्न छोटे व मझोले दलों का एक राजनीतिक गठबंधन है। इसके संयोजक शिवपाल सिंह यादव हैं। इस गठबंधन में लगभग ४२ से अधिक दल हैं। यह समाजवादी पार्टी से अलग होकर बना एक मोर्चा है जिसका उद्देश्य सामाजिक न्याय व विकास की यात्रा में पिछड़ गए विभिन्न अस्मिताओं के प्रतिनिधि राजनीतिक दलों को एक मंच पर लाना।
वरुण चक्रवर्ती
वरुण चक्रवर्ती (जन्म २९ अगस्त १९९१) एक भारतीय क्रिकेट खिलाड़ी है। उन्होंने २० सितंबर २०१८ को २०१८-१९ विजय हजारे ट्रॉफी में तमिलनाडु के लिए अपने लिस्ट ए क्रिकेट करियर की शुरुआत की। साथ ही वह २०१८-१९ विजय हजारे ट्रॉफी में तमिलनाडु के लिए सबसे ज्यादा विकेट लेने वाले गेंदबाज भी रहे, जिसमें नौ मैचों में २२ विकेट लिए थे। उन्होंने १२ नवंबर २०१८ को रणजी ट्रॉफी में तमिलनाडु के लिए अपने प्रथम श्रेणी क्रिकेट की शुरुआत की।
१८ दिसंबर २०१८ को जयपुर में २०१९ इंडियन प्रीमियर लीग की नीलामी में वरुण चक्रवर्ती को किंग्स इलेवन पंजाब ने ८ करोड़ ४० लाख में खरीदा है।
बिग बैश लीग 2018-19
2018-19 बिग बैश लीग सीज़न या बीबीएल|08 केएफसी बिग बैश लीग का आठवां सीज़न था, जो ऑस्ट्रेलिया में पेशेवर पुरुषों की ट्वेंटी-20 घरेलू क्रिकेट प्रतियोगिता है। टूर्नामेंट 19 दिसंबर 2018 को शुरू हुआ। एडिलेड स्ट्राइकर्स डिफेंडिंग चैंपियन थे। प्रतियोगिता को पहली बार एक पूर्ण घर और दूर के मौसम तक विस्तारित किया गया था, जिसमें प्रत्येक टीम एक-दूसरे से दो बार घरेलू स्थल और दूर स्थल पर खेलती थी। इसमें 56 नियमित सीज़न मैच, दो सेमी फ़ाइनल फ़िक्सर और फ़ाइनल शामिल हैं। टूर्नामेंट के इस सीज़न के लिए, टॉस को बैट फ्लिप द्वारा बदल दिया गया था, जिसमें सिर या पूंछ के बजाय "छत और फ़्लैट्स" का उपयोग किया गया था।
सीज़न ने मार्च 2018 में बॉल टैंपरिंग कांड में शामिल होने के बाद कैमरन बैनक्रॉफ्ट की पेशेवर क्रिकेट में वापसी देखी।
यह खिताब मेलबर्न रेनेगेड्स ने जीता, जिसने मेलबर्न स्टार्स को मार्वल स्टेडियम में हराया।
नेचिलिंग झील
नेचिलिंग झील (Nettilling Lake, उच्चारण nech'iling) कनाडा के नूनावूत राज्यक्षेत्र के बैफ़िन द्वीप पर स्थित एक ठंडी, मीठे पानी की झील है। यह विश्व में किसी भी द्वीप पर स्थित सबसे बड़ी झील है। इसका सतही क्षेत्रफल 5,542 किमी है, यानि भारत के गोवा राज्य की लगभग डेढ़ गुना। आर्कटिक वृत्त की काल्पनिक रेखा इस झील से गुज़रती है।
सादान
झारखण्ड में बसने वाले स्थानीय जन जो हिन्द-आर्य भाषाएँ बोलते हैं उन लोगों को सादान कहा जाता है, जो नागपुरी , खोरठा, पंचपरगनिया और कुरमाली भाषा को अपनी मातृभाषा के रूप में बोलते हैं, जिन्हें सामूहिक रूप से 'सदानी भाषा' कहा जाता है।
सादान का तात्पर्य झारखण्ड के गैर-जनजातिय हिन्द-आर्य भाषी जातीय समूहों से है। सम्भवतः उत्तर भारत के एक जातीय समूह निषध से यह शब्द निकलता है।
छोटा नागपुर पठार क्षेत्र नवपाषाण काल से बसा हुआ था। कई पत्थर के उपकरण, इस क्षेत्र से खोजे गए हैं जो "मध्यपाषाण और नवपाषाण युग के हैं। नवपाषाण काल ​​के दौरान, दक्षिण एशिया में कृषि शुरू हुई। झूसी , लहुरादेव , मेहरगढ़, भिरड़ाना, राखीगढ़ी और चिरांद जैसी जगह में कई नवपाषाण काल बस्तियाँ पाई गई है। सिंहभूम जिले से कई लोहे के औजार, मीट्टी के बर्तन के अबशेश की खोज की गई जो कार्बन डेटिंग के अनुसार 1400 ईसा पूर्व से हैं।
मौर्य काल में, यह क्षेत्र कई राज्यों द्वारा शासित था, जिन्हें सामूहिक रूप से अटाविका (वन) राज्यों के रूप में जाना जाता था। इन राज्यों ने अशोक के शासनकाल (सी। 232 बीसीई) के दौरान मौर्य साम्राज्य की आधीपत्य स्वीकार कर ली थी। मुगल प्रभाव इस क्षेत्र में सम्राट अकबर के शासनकाल के दौरान पहुंचा जब 1574 में राजा मानसिंह ने इस पर आक्रमण किया था। ब्रिटिश ईस्ट इण्डिया कम्पनी का प्रभाव 16 वीं शताब्दी के मध्य में इस क्षेत्र में पहुंच गया। रघुनाथ महतो ने ईस्ट इण्डिया कम्पनी के बिरूद्ध 1769 में आन्दोलन किआ था। 1857 के विद्रोह में ब्रिथिश ईस्ट इंडिया कंपनी के खिलाफ स्थानीय राजा ठाकुर विश्वनाथ शाहदेव, पाण्डे गणपत राय,टिकैत उमराँव सिंह, शेख भिखारी ने विद्रोह किया । भारतीय स्वतन्त्रता आन्दोलन फलस्वरूप भारत के स्वाधीनता के बाद यह क्षेत्र बिहार राज्य का हिस्सा बन गया। नवंबर 2000 में, नया राज्य झारखंड के बिहार से अलग हो गया।
विभिन्न सदान जाति में मूलरूप से नागवंशी,भाठ, रौतिया, अहीर, तेली, भोगता, घासीं, झोरा, चेरो, चिक बड़ाइक, कुड़मी महतो, कुम्हार, लोहरा, भुंईया, धोबी(बाघवार) अदी शामिल हैं।
झुमइर सदानो का लोक नृत्य है। अखरा गाँव का मैदान है जहाँ लोग नृत्य करते हैं। करम , जितिया सदानो के महत्वपूर्ण त्योहार हैं। अन्य मुख्य पर्ब टुसू, सहरई और फगुआ आदि है।
बोम्मिरेड्डी नरसिम्हा रेड्डी
बी॰ एन॰ रेड्डी के नाम से प्रसिद्ध बोम्मिरेड्डी नरसिम्हा रेड्डी भारतीय सिनेमा के एक विख्यात व्यक्तित्व थे। वे एक कुशल निर्देशक, सफल निर्माता एवं मौलिक पटकथा लेखक थे। इन सभी क्षेत्रों में उनके महत्वपूर्ण योगदान को सम्मान देते हुए सन् 1974 में उन्हें पद्मभूषण की उपाधि दी गयी और फिर उसी वर्ष के दादा साहब फाल्के पुरस्कार से भी सम्मानित किया गया। वे बहुमुखी प्रतिभा के धनी थे और एक रंगमंच के अभिनेता होने के साथ-साथ एक कवि भी थे। वे तेलुगू सिनेमा के आरंभिक महत्वपूर्ण व्यक्तित्व में से थे तथा दक्षिण भारत के सिनेमा विधा और कला से जुड़े हुए ऐसे प्रथम व्यक्तित्व थे जिन्हें सिनेमा के इस सर्वोच्च सम्मान से सम्मानित किया गया।
कानन देवी
कानन देवी बाङ्ला सिनेमा की विख्यात अभिनेत्री एवं गायिका थीं। बाद में उन्होंने हिन्दी सीख कर हिन्दी फिल्मों में भी अभिनय किया और काफी लोकप्रिय हुईं। उनका आरंभिक जीवन काफी गरीबी में बीता था और उस समय उनका नाम था "कानन दासी"। अभिनय से जुड़ने पर उनका नाम हुआ कानन बाला और बाद में वे सिनेमा के क्षेत्र में कानन देवी के नाम से विख्यात हुईं। उन्हें सन् 1976 ई॰ के दादा साहब फाल्के पुरस्कार से सम्मानित किया गया।
एल॰ वी॰ प्रसाद
एल॰ वी॰ प्रसाद (अक्किनेनि लक्ष्मी वर प्रसाद राव, 1908-1994) दक्षिण भारत के साथ-साथ उत्तर भारत के सिनेमा जगत में भी समान रूप से ख्याति प्राप्त व्यक्ति थे। एक अभिनेता, निर्देशक और निर्माता के रूप में मद्रास, हैदराबाद और मुम्बई तीनों क्षेत्रों के फिल्म संसार में उनकी विशिष्ट पहचान और प्रतिष्ठा थी। उन्हीं के नाम पर 'एल वी प्रसाद आई इंस्टीट्यूट' और 'प्रसाद आईमैक्स' जैसे विख्यात संस्थान हैं। सिनेमा के क्षेत्र में उनके विशिष्ट योगदान के लिए सन् 1982 में भारत सरकार के द्वारा उन्हें दादा साहब फाल्के सम्मान से सम्मानित किया गया।
नितिन बोस
नितिन बोस (1897-1986) हिन्दी सिनेमा एवं बाङ्ला सिनेमा दोनों में समान रूप से विख्यात निर्देशक, कैमरामैन एवं पटकथा लेखक थे। उनका अधिकांश कार्य कोलकाता के 'न्यू थियेटर्स' के साथ हुआ था, जहाँ हिन्दी और बाङ्ला दोनों भाषाओं की फिल्में बनती थीं। बाद में वे मुम्बई चले गये जहाँ उन्होंने बॉम्बे टॉकीज़ और फिल्मिस्तान के साथ काम किया। उनके जाने के बाद ही 'न्यू थिएटर्स' बंद हो गया। भारतीय सिनेमा में नितिन बोस ने ही रायचन्द बोराल के सहयोग से पार्श्व गायन की परंपरा आरंभ की थी; सबसे पहले 'भाग्यचक्र' नामक बाङ्ला फिल्म में और फिर उसके हिन्दी रूपांतर 'धूप-छाँव' में। 'गंगा-जमना' उनकी सबसे लोकप्रिय हिन्दी फिल्म मानी जाती है। भारतीय सिनेमा में उनके अमूल्य योगदान के लिए भारत सरकार द्वारा उन्हें सन् 1977 में सिनेमा के सर्वोच्च सम्मान दादा साहब फाल्के सम्मान से सम्मानित किया गया।
सुप्रसिद्ध निर्देशक बिमल राय इन्हें अपना गुरु मानते थे।
रायचन्द बोराल
रायचन्द बोराल बाङ्ला एवं हिन्दी सिनेमा के विख्यात संगीतकार थे। इनके पिता स्वयं एक शास्त्रीय संगीतकार थे। अतः संगीत विरासत में पाने के बावजूद इन्होंने संगीत के विख्यात उस्तादों से शिक्षा पायी थी। इन्होंने ही पार्श्वगायन तकनीक की खोज करने में महत्वपूर्ण भूमिका निभायी थी। कुन्दनलाल सहगल जैसे सुप्रसिद्ध व्यक्तित्व को सिनेमा से जोड़ने का काम बोराल जी ने ही किया था। सिनेमा में इनके उत्कृष्ट योगदान के लिए सन् 1978 में उन्हें संगीत नाटक अकादमी सम्मान तथा उसी वर्ष के दादा साहब फाल्के सम्मान से सम्मानित किया गया।
बी॰ नागि रेड्डी
बी॰ नागि रेड्डी (1912-2004) तेलुगू, तमिल एवं हिन्दी सिनेमा के निर्माता एवं निर्देशक थे। उनका पूरा नाम बोम्मिरेड्डी नागि रेड्डी था। इन्होंने चेन्नई में 'विजय वाहिनी स्टूडियो' की स्थापना की थी, जो अपने समय में एशिया का सबसे बड़ा स्टूडियो माना जाता था। इनके बड़े भाई बोम्मिरेड्डी नरसिम्हा रेड्डी भी विख्यात निर्माता-निर्देशक थे। दोनों भाई का संक्षिप्त नाम समान रूप से 'बी एन रेड्डी' था और इन दोनों भाई को भारतीय सिनेमा का सर्वोच्च सम्मान दादा साहब फाल्के पुरस्कार प्राप्त हुआ।
इंडिया फ्लेयर
इंडिया फ्लेयर एक भारतीय राजनितिक और तकनीकी समाचार वेबसाइट है जो साधारण तौर पर शुरू की गई थी लेकिन कुछ ही समय में यह काफी विख्यात हो गयी|
इंडिया फ्लेयर सन 2018 में एक साधारण तौर पर शुरू की गई | आज इंडिया फ्लेयर पर प्रतिदिन तकरीबन दो लाख से ऊपर पाठक आते रहते हैं इसकी वजह है समाचार पोर्टल द्वारा दिया जाने वाला आकर्षक सामग्री| सोशल मीडिया जैसे फेसबुक, टि्वटर इत्यादि का इस्तेमाल करने वाले लोग इंडिया फ्लेयर वेबसाइट का प्रयोग करते हैं|
इंडिया फ्लेयर को अन्य राजनितिक एजेंडा चलाने वाले वेब पोर्टल्स ने फर्जी करार दिया था, जिनमें से अल्ट न्यूज और दी वायर प्रमुख रूप से थी| लेकिन इंडिया फ्लेयर पर इल्जाम साबित करने में सब असफल रहे। इसके साथ ही कांग्रेस के रणदीप सुरजेवाला ने इंडिया फ्लेयर पर अपने बयान को गलत तरीके से पेश करने के आरोप भी लगाये थे l
वेबसाइट के स्वामित्व का आधिकारिक रूप से दावा नहीं किया गया है परंतु वेबसाइट के जानकारी पृष्ठ में दिए गए विवरण के अनुसार उत्तर प्रदेश कानपुर यूनिवर्सिटी से शिक्षा प्राप्त कर रहे अनुराग तिवारी इस वेबसाइट को प्रबंधित करते हैं, इसके साथ ही राज गौतम और सुनैना लेखन का कार्य करते हैं.
अमीना (वीरांगना)
अमीना (मृत्यु - 1610) एक वीर योद्धा रानी थी। वह जज़ाउ की रानी थी जो वर्तमान समय में कदुना राज्य का ज़ारिया नगर है। उसे 'अमिनातू' भी कहते हैं। उसके बारे में अनेकों किंवदन्तियाँ हैं किन्तु इतिहासकार भी मानते हैं की वह वास्तव में एक रानी थी। उसके शासनकाल के सम्बन्ध में विद्वानों में मतभेद है। कुछ इतिहासकार उसका शासनकाल १५वीं शताब्दी के मध्यकाल में ठहराते हैं जबकि दूसरे इतिहासकार १६वीं शताब्दी का मध्यकाल या अन्तिम काल।
कोल्हापुरी चप्पल
कोल्हापुरी चप्पल, भारत में चमड़े से बनी एक विशेष प्रकार की चप्पलें होतीं है। ये वानस्पतिक रंगों का प्रयोग करके चर्म संस्करण (टैनिंग) करके बने चमड़े से हाथ द्वारा बनायी जाती हैं। इसकी उत्पत्ति कोल्हापुर से हुई थी।
नागौर का युद्ध
नागौर का युद्ध मेवाड़ के राजपूतों तथा नागौर की सल्तनत के बीच हुआ था। इसका आरम्भ मुजाहिद खान और शम्स खान नामक दो भाइयों के बीच विवाद से आरम्भ हुआ जिसमें शम्स खान पराजित हुआ। इसके बाद शम्स खान ने राणा कुम्भा की सहायता से नागौर को पुनः जीत लिया। किन्तु शम्स अपने युद्ध के पहले दिए वचन से मुकर गया जिससे एक और युद्ध हुआ जिसमें राणा कुम्भा ने शम्स खान को पराजित कर नागौर पर अधिकार कर लिया।
ब्लैक पैंथर
ब्लैक पैंथर एक काल्पनिक सुपरहीरो है, जो मार्वल कॉमिक्स द्वारा प्रकाशित अमेरिकी कॉमिक पुस्तकों में दिखाई देता है। यह चरित्र लेखक-संपादक स्टेन ली और कलाकार जैक किर्बी द्वारा बनाया गया था, और यह पहली बार कॉमिक बुक्स के रजत युग में "फैंटास्टिक फोर #५२" (कवर-डेट जुलाई १९६६) में दिखाई दिया था। ब्लैक पैंथर का असली नाम टी'चाल्ला है, और वह वकाण्डा के काल्पनिक अफ्रीकी राष्ट्र का राजा तथा संरक्षक है। वकाण्डा के कुछ प्राचीन अनुष्ठानों के अनुसार, दिल के आकार की एक जड़ी के माध्यम से हासिल की गई उन्नत क्षमताओं के साथ-साथ, टी'चल्ला अपने दुश्मनों से लड़ने के लिए विज्ञान में प्रवीणता, कठोर शारीरिक प्रशिक्षण, मल्ल्युद्ध लड़ने के कौशल, और धन तथा उन्नत तकनीकों तक अपनी पहुंच पर निर्भर रहता है।
ब्लैक पैंथर मुख्यधारा की अमेरिकी कॉमिक्स में अफ्रीकी मूल का प्रथम सुपरहीरो है, और वह शुरुआती अफ्रीकी-अमेरिकी सुपरहीरो, जैसे मार्वल कॉमिक्स के फाल्कन (१९६९), ल्यूक केज (१९७२) और ब्लेड (१९७३), या डीसी कॉमिक्स के जॉन स्टीवर्ट (१९७१) से कई वर्ष पहले ही प्रकाशन में था। अभिनेता चैडविक बोसमैन मार्वल सिनेमेटिक यूनिवर्स की फ़िल्मों में इस चरित्र की भूमिका निभा रहे हैं। बोसमैन (२०१६), ब्लैक पैंथर (२०१८) तथा (२०१८) में इस चरित्र के रूप में अभिनय कर चुके हैं। २०११ में, ब्लैक पैंथर को आईजीएन की "टॉप १०० कॉमिक बुक्स हीरोज" सूची में ५१वाँ स्थान प्राप्त हुआ था।
विद्या दास
विद्या दास भारत की एक सामाजिक कार्यकर्ता हैं जो आदिवासियों के अधिकारों के लिए संघर्षरत हैं। विद्या अपने पति अच्युत दास के साथ मिलकर ओडिशा के आदिवासियों के लिए १९८७ से काम कर रही हैं। वे 'अग्रगामी' नामक एक अशासकीय संस्था चलाती हैं जिसकी विशेष बात ये है कि वो किसी एक क्षेत्र में आदिवासियों की सहायता नहीं करता बल्कि उनका एनजीओ आदिवासियों की शिक्षा, स्वास्थ्य, रोजगार, मानवाधिकार जैसे क्षेत्रों में उनका विकास करने में जुटा हुआ है।
वर्ष 2000 में उन्हें वाईडब्लूसीए 'रोल ऑफ ऑनर' के पुरस्कार से सम्मानित किया गया और 2003 में जमनालाल बजाज पुरस्कार से सम्मानित किया गया।
हाम्मुरबी विधिसंहिता
हाम्मुरबी विधिसंहिता (Code of Hammurabi) बेबिलोनिया की एक प्राचीन विधिसंहिता है जिसे अच्छी तरह से संरक्षित करके रखा गया है। यह १७५४ ईसापूर्व की है जिसका प्रचलन बेबीलोन का छठे राजा हाम्बुरबी ने किया था। उसने अपने शासनकाल में कानून को तैयार करके उन्हें एक पत्थर पर खुदवाया था। उसने जिस पत्थर पर कानून को खुदवाया था वह काले रंग का था और उस पत्थर की ऊंचाई लगभग 8 फुट थी। इस पत्थर को बेबीलोन के प्रमुख जिगुरत में रखा गया था। इसी कानून को हम हम्मूराबी की विधि संहिता के नाम से जानते हैं। यह संहिता १९२० ईस्वी में सूसा (ईरान) मैं प्राप्त हुई थी और पेरिस के लूवरे संग्रहालय में आज भी सुरक्षित है।
हम्मूराबी की विधि संहिता ३६०० पंक्तियों में लिपिबद्ध की गई थी और इस संहिता में 285 धाराएं थीं इस विधि संहिता के अनुसार-हम्मूराबी की विधि संहिता विश्व के इतिहास में विशेष स्थान रखती है और हम यह कहा जा सकता है कि इन कानूनों को लिपिबद्ध करके विशाल साम्राज्य के जन समूह में उन्हें लागू करना उस समय के महानतम कार्यों में से एक था।
एस्किमो-ऐलियूत भाषाएँ
एस्किमो-ऐलियूत भाषाएँ (Eskimo–Aleut languages) या एस्कैलियूत भाषाएँ (Eskaleut languages) या इनुइत-यूपिक-उनंगान (Inuit-Yupik-Unangan languages) अलास्का, उत्तरी कनाडा (नूनावूत व इनुविऐलियूत क्षेत्र), नूनाविक, नूनात्सियावूत, ग्रीनलैण्ड और रूस के साइबेरिया क्षेत्र के पूर्वोत्तरी छोर पर स्थित चुकची प्रायद्वीप में बोली जाने वाली भाषाओं का एक भाषा-परिवार है। एस्किमो-ऐलियूत भाषा-परिवार दो भागों में विभाजित है: एस्किमो भाषाएँ और ऐलियूत भाषाएँ। ऐलियूत भाषाओं एक ही उपपरिवार माना जाता है और इसकी भाषाएँ ऐलियूत द्वीपसमूह और प्रिबिलोफ़ द्वीपों में बोली जाती हैं। एस्किमो भाषाएँ आगे दो उपपरिवारों में विभाजित हैं: यूपिक भाषाएँ (पश्चिमी व दक्षिणपश्चिमी अलास्का तथा पूर्वतम साइबेरिया) और इनुइत भाषाएँ (उत्तरी अलास्का, कनाडा और ग्रीनलैण्ड)।
तनख़
हिब्रू बाइबल या तनख़ यहूदियों का मुख्य धार्मिक ग्रन्थ है। इसकी रचना 600 से 100 ईसा पूर्व के समय में विभिन्न लेखकों द्वारा विभिन्न देशों में की गई है। असल में हिब्रू बाइबल तीन अलग अलग शास्त्रों का संकलन है। जो कि प्राचीन यहूदी परम्परा का आधार हैं। अतः तनख़ के तीन भाग हैं-
तौरात:- इसमें पांच किताबों को शामिल किया गया है। जिनकी रचना मूसा ने की थी। ये पांचों किताबें ही यहूदी परम्परा की नींव हैं।
नवीम:- इसमें पैगम्बर या नबियों की किताबें शामिल हैं, जिनकी संख्या आठ है।
केतविम:- इसमें ईश्वर की आराधना व भविष्यवाणियों की ग्यारह रचनाएं शामिल हैं। इस भाग में हजरत दाऊद का ज़बूर (तेहेल्लिम) का बहुत बड़ा भाग मिलता है।
ईसाई धर्मग्रन्थ बाइबिल का प्रथम भाग ओल्ड टेस्टामेंटतनख़ का ही संस्करण है।
अटल बिहारी वाजपेयी चिकित्सा विश्वविद्यालय
अटल बिहारी वाजपेयी चिकित्सा विश्वविद्यालय, लखनऊ, उत्तर प्रदेश में एक राज्य सरकार द्वारा संचालित विश्वविद्यालय  है। इस विश्वविद्यालय का संचालन 2020 में कुलपति की नियुक्ति से प्रारम्भ हुआ था तथा 2021 से उत्तर प्रदेश के सभी सरकारी और निजी मेडिकल कालेज, डेन्टल कालेज, नर्सिंग कॉलेज और पैरामेडिकल कालेज इस विश्वविद्यालय के अधीन आ गए थे। इसे उत्तर प्रदेश विधानसभा की 2018 की अधिनियम 42 द्वारा स्थापित किया गया था৷
नोर्न भाषा
नोर्न उत्तरी युरोप की एक विलुप्त भाषा है जो कि उत्तरी द्वीप समूह (ओर्कनेय और शेटलैंड, स्कॉटलैंड के उत्तरी तट से आगे) और स्कॉटलैंड के उत्तरी क्षेत्र केथनैस में बोली जाती थी। १४६८-६९ में नोर्वे ने  स्कॉटलैंड को ओर्कनेय और शेटलैंड सौंपे, जिस समय से धीरे-धीरे नोर्न भाषा की जगह लोग स्कॉट्स काम में लेने लग गये। १८५० में नोर्न विलुप्त हो गयी, जब उसके आखिरी बोलने वाले, वाल्टर सदरलैंड , मर गये।
इन द्वीपों पर नोर्स लोगों का रहना करीबन ९वी सदी में चालू हुई लगति हैे। ऐसा लगता है कि बहुत सारे लोग एक सात आये रहने के लिये, और संभावना है कि यह लोग नॉर्वे की पश्चिमीं क्षेत्रों से आये। शेटलैंड  नें जगहों के नाम उत्तर पश्चिमी नॉर्वे से मिलते हैं, परन्तू नोर्न शब्दावली से ऐसा लगता है कि दक्षिण नार्वेजियन भाषाओं से सम्बन्ध है।
सुपर स्मैश 2018-19
2018-19 का सुपर स्मैश न्यूजीलैंड में सुपर स्मैश ट्वेंटी-20 क्रिकेट टूर्नामेंट का सीज़न था। यह 22 दिसंबर 2018 से 17 फरवरी 2019 तक हुआ। नॉर्थरन नाइट्स गत विजेता थे।
1 जनवरी 2019 को ऑकलैंड एसेस और कैंटरबरी किंग्स के बीच मैच में, कैंटरबरी के काइल जैमीसन ने न्यूजीलैंड में एक टी-20 मैच में एक गेंदबाज द्वारा सर्वश्रेष्ठ आंकड़े, और तीसरे सर्वश्रेष्ठ आंकड़े, जब सात रन से छह विकेट लिए थे। उसके चार ओवर।
25 जनवरी 2019 को, नॉर्थरन नाइट्स टूर्नामेंट के फाइनल में पहुंचने वाली पहली टीम थी, उन्होंने सेंट्रल स्टैग्स को 131 रनों से हराया, इस प्रक्रिया में एक घर का फाइनल हासिल किया। 2 फरवरी 2019 को, ऑकलैंड ऐस ने प्लेऑफ में अपने स्थान की पुष्टि करने के लिए नॉर्थरन नाइट्स को छह विकेट से हराया। सेंट्रल स्टैग्स प्लेऑफ में पहुंचने वाली तीसरी और अंतिम टीम बन गई। प्रारंभिक फाइनल में, सेंट्रल स्टैग्स ने ऑकलैंड एसेस को 44 रन से हराकर फाइनल में प्रवेश किया।
फाइनल में, सेंट्रल स्टैग्स ने गत चैंपियन, उत्तरी नाइट्स को 67 रन से हराकर अपना तीसरा खिताब जीता।
फाइनल के लिए उन्नत
भारत भूषण व्यास
भारत भूषण व्यास (जन्म: 15 नवंबर 1957) संघ लोक सेवा आयोग के सदस्य हैं। इसके पूर्व वे जम्मू-कश्मीर के राज्यपाल के सलाहकार के रूप में कार्यरत थे। वे भारतीय प्रशासनिक सेवा के 1986 बैच के अधिकारी रह चुके हैं।
देशी शिक्षा
देशी शिक्षा या स्वदेशी शिक्षा वह शिक्षाप्रणाली है जो स्वदेशी ज्ञान, स्वदेशी मॉडल, स्वदेशी विधियों और स्वदेशी सामग्री को पढ़ाने पर बल देती है। स्वदेशी शिक्षा विधियों की मान्यता और उपयोग बढ़ रहा है। शायद यह उपनिवेशवाद, वैश्वीकरण और आधुनिकता की प्रक्रियाओं के माध्यम से स्वदेशी ज्ञान के क्षरण और हानि को रोकने की दिशा में लिया गया नीतिगत निर्णय है। स्वदेशी समुदाय अपनी भाषाओं और परम्पराओं का पुनः मूल्यांकन करने और उन्हें पुनः प्राप्त करने में सक्षम हैं। और ऐसा करके वे देशी छात्रों की शैक्षिक सफलता में सुधार करने में सफल होते हैं। इस प्रकार वे एक अलग संस्कृति के रूप में अपने अस्तित्व को बचाए रख पाते हैं।
उपनिवेशी मनोवृत्ति
उपनिवेशी मनोवृत्ति (colonial mentality) से तात्पर्य किसी देश के लोगों की उस हीनभावना से है जो लम्बे समय तक दूसरे देशों के उपनिवेश बने रहने के कारण अन्दर तक पैठ जाती है। उपनिवेशी मनोवृत्ति से ग्रसित व्यक्ति मानता है कि उसके देश को उपनिवेश बनाने वाले लोगों के सांस्कृतिक मूल्य उसके अपने सांस्कृतिक मूल्यों से श्रेष्ठ हैं।
स्वतन्त्र विचार
स्वतन्त्र विचार या मुक्त विचार (free thought) से आशय ऐसी विचारधारा से है जो यह मानती है कि किसी भी मुद्दे (विषय) की सत्यता पर विचार प्रकट करते समय तर्क, प्रमाण और तथ्यों को आधार बनाना चाहिए न कि किसी पद (अथॉरिटी), परम्परा, ईश्वरोक्ति (revelation), या हठमत (dogma) के आधार पर।
मिडिया स्वामित्व का संकेन्द्रण
मिडिया स्वामित्व के संकेन्द्रण (Concentration of media ownership या media consolidation या media convergence) वह प्रक्रिया है जिसके द्वारा कम से कम लोगों या संस्थाओं के हाथ में लगातार अधिक से अधिक मिडिया का स्वामित्व चलता जा रहा है।
वैकल्पिक शिक्षा
वैकल्पिक शिक्षा (Alternative education), शिक्षा की ऐसी प्रणालियों को कहते हैं जिनमें शिक्षा की मुख्यधारा की अपेक्षा अनेकों नयी शिक्षा प्रणालियाँ उपयोग में लायीं जातीं हैं।
ब्रायन टाइलर
ब्रायन टाइलर (जन्म: ८ मई १९७२) एक अमेरिकी संगीतकार, बहु-वाद्य यंत्रकार, गीतकार, कंडक्टर, डीजे और निर्माता हैं। टायलर ने फास्ट एंड द फ्यूरियस शृंखला की कई फिल्मों के अतिरिक्त आयरन मैन ३, , (डैनी एल्फमैन के साथ), नाउ यू सी मी, पेट्रियट्स डे, और क्रेज़ी रिच एशियन्स समेत दूसरी फ़िल्मों में संगीत दिया है। २०१८ में टाइलर ने फ़ॉर्मूला वन के लिए मुख्य थीम संगीत भी बनाया।
मच्छयाल
म्च्छयाल, हिमाचल प्रदेश में जोगिंदर नगर के पास स्थित एक हिन्दू तीर्थस्थल है। यहाँ विष्णु भगवान के मत्स्य अवतार का मन्दिर भी है, जिसकी लोग पूजा करते हैं। शनिवार के दिन लोग विशेष तौर पर मछलियों को आटा व मीठा आदि खिलाते हैं। ग्रहों आदि के उपायों के लिए भी लोग मच्छयाल में पूजा करते हैं। बैशाखी पर यहां तीन दिन मेला भी लगता है। मान्यता के तौर पर लोग पूजनीय मछली को नथनी भी पहनाते रहे हैं।
मच्छयाल में बहुत बड़ी-बड़ी मछलियां हुआ करती थी, जिनकी संख्या अब कम होती जा रही है। मछलियों के भगवान का एक बहुत ही सुन्दर मन्दिर झील की ऊपर की तरफ है। एक और झील जो इस पवित्र झील से डेढ़ किलोमीटर दूर है, 200 मीटर लम्बी और 20 से 50 मीटर चौड़ी है। यहाँ भी हजारों की संख्या में महाशीर मछलियाँ हैं। भारत का पहला महाशीर फार्म यहाँ से दस किलोमीटर दूर उपरली मच्छयाल में प्रस्तावित था लेकिन अब वह मच्छयाल से डेढ़ दो किलोमीटर की दूरी पर लूणी खड्ड में बनाया गया है।
कहा जाता है कि ३०० वर्ष पहले यहां स्थित शिवलिंग की पूजा करके ही लोग विवाह या दूसरे कार्यक्रमों के लिए बर्तन आदि प्राप्त करते थे। जिस परिवार में विवाह होता था वह परिवार उस शिवलिंग के समक्ष अपनी मन्नत रखकर काम आने वाले बर्तन की प्रार्थना करता था। ऐसा काफी अरसे चलता रहा, मगर किसी परिवार के मन में अधर्म उपजा तब से ही मच्छयाल में बर्तन आदि मिलने की प्रथा खत्म हो गई। लोगों की श्रद्धा में किसी किस्म की कमी नहीं आई और मच्छयाल में स्थित तालाब में लोग स्नान करके अपनी मन्नतें मानते हैं।
कोरयाक लोग
कोरयाक (Koryak) रूस के साइबेरिया क्षेत्र में कमचातका प्रायद्वीप के उत्तर में कमचातका क्राय तथा बेरिंग सागर के तट पर बसने वाला एक समुदाय है। यह लोग दक्षिण में तिगिल्स्क से उत्तर में अनादिर नदी द्रोणी तक विस्तृत हैं। कोरयाक पूर्वोत्तर साइबेरिया के चुकची समुदाय से सांस्कृतिक सम्बन्ध रखते हैं। यह कोरयाक भाषा बोलते हैं जो एक चुकोत्को-कमचातकी भाषा है।
चुकोत्को-कमचातकी भाषाएँ
चुकोत्को-कमचातकी भाषाएँ (Chukotko-Kamchatkan) सुदूर प्रूवोत्तर साइबेरिया के चुकची प्रायद्वीप व कमचातका प्रायद्वीप क्षेत्रों में बोली जाने वाली भाषाओं का एक भाषा-परिवार है। इसके मातृभाषी मूल रूप से शिकारी-फ़रमर और रेनडियर-पालक थे और इस क्षेत्र के मूल निवासी हैं। इस परिवार की दो शाखाएँ हैं। कमचातकी शाखा की सभी भाषाएँ लुप्त हो चुकी हैं और अब केवल पश्चिमी इतेल्मेन (Western Itelmen) ही जीवित है जिसे केवल 80 वृद्ध लोग ही मातृभाषा के रूप में बोलते हैं। दूसरी शाखा चुकोत्की है, जिसे लगभग 7,000 बोलते हैं, जिसमें से अधिकांश चुकची भाषा बोलते हैं।
कमचातकी भाषाएँ
कमचातकी भाषाएँ (Kamchatkan) सुदूर प्रूवोत्तर साइबेरिया के कमचातका प्रायद्वीप क्षेत्र में बोली जाने वाली भाषाओं का एक भाषा-परिवार है। आधुनिक काल में इसकी सब भाषाएँ लुप्त हो चुकी हैं और केवल पश्चिमी इतेल्मेन (Western Itelmen) ही जीवित है जिसे केवल 80 वृद्ध लोग ही मातृभाषा के रूप में बोलते हैं। यह भाषा-परिवार चुकोत्को-कमचातकी भाषाओं की एक शाखा है।
चुकोत्की भाषाएँ
चुकोत्की भाषाएँ (Chukotkan) सुदूर प्रूवोत्तर साइबेरिया के चुकची प्रायद्वीप क्षेत्र में बोली जाने वाली भाषाओं का एक भाषा-परिवार है। यह चुकोत्को-कमचातकी भाषाओं की एक शाखा है।
कारवां (यात्री)
एक कारवां (फ़ारसी से : کاروان) एक साथ यात्रा करने वाले लोगों का एक समूह है, जो अक्सर व्यापार अभियान पर होता है। कारवां का उपयोग मुख्य रूप से रेगिस्तानी इलाकों और पूरे सिल्क रोड में किया जाता था , जहाँ समूहों में यात्रा करना डाकुओं के खिलाफ रक्षा के साथ-साथ व्यापार में पैमाने की अर्थव्यवस्थाओं को बेहतर बनाने में मदद करता था।
ऐतिहासिक समय में, पूर्वी एशिया और यूरोप को जोड़ने वाले कारवां में अक्सर शानदार और आकर्षक सामान होते थे, जैसे कि सिल्क्स या गहने। इसलिए कारवाँ को काफी निवेश की आवश्यकता हो सकती है और वे डाकुओं के लिए एक आकर्षक लक्ष्य थे। एक सफलतापूर्वक शुरू की गई यात्रा से होने वाला मुनाफा बाद के यूरोपीय मसाले के व्यापार के मुकाबले काफी बढ़ सकता है। कारवां द्वारा लाए गए शानदार माल ने कारवांसेरई के निर्माण के लिए महत्वपूर्ण व्यापार मार्गों के साथ कई शासकों को आकर्षित किया। कारवांसेरैस सड़क के किनारे वाले स्टेशन थे, जो विशेष रूप से सिल्क रोड के साथ एशिया, उत्तरी अफ्रीका और दक्षिण-पूर्वी यूरोप को कवर करने वाले व्यापार मार्गों के नेटवर्क में वाणिज्य, सूचना और लोगों के प्रवाह का समर्थन करते थे। कारवांसेरैस ने मानव और पशुओं की खपत, धुलाई, और अनुष्ठानों के लिए पानी उपलब्ध कराया। कभी-कभी वे स्नान करते थे। वे जानवरों के लिए चारा भी रखते थे और यात्रियों के लिए दुकानें थीं जहाँ वे नई आपूर्ति प्राप्त कर सकते थे। इसके अलावा, कुछ दुकानों ने यात्रा करने वाले व्यापारियों से सामान खरीदा।
हालाँकि, एक कारवां का परिवहन शास्त्रीय या मध्यकालीन मानकों द्वारा भी सीमित किया जा सकता था। उदाहरण के लिए, 500 ऊंटों का एक कारवां केवल एक नियमित बीजान्टिन व्यापारी नौकायन जहाज द्वारा किए गए माल के एक तिहाई या आधे हिस्से के रूप में परिवहन कर सकता है।
दुनिया के कम-विकसित क्षेत्रों में वर्तमान कारवां अक्सर अभी भी बुरी तरह से गुजरने वाले क्षेत्रों के माध्यम से महत्वपूर्ण वस्तुओं का परिवहन करता है, जैसे कि शुष्क क्षेत्रों में कृषि के लिए आवश्यक बीज। एक उदाहरण सहारा रेगिस्तान के दक्षिणी किनारों को पार करने वाली ऊंट गाड़ियां हैं ।
मुम्बई फ़िल्म सिटी
दादा साहेब फाल्के के नाम से बनी मुम्बई फ़िल्म सिटी को देखने के लिए सैकड़ों लोग रोजा़ना यहां आते हैं। फ़िल्म सिटी मुम्बई के गोरेगांव में है जो कि मुम्बई के पश्चिम में है। चर्चगेट रेलवे स्टेशन से स्थानीय ट्रेन से आप गोरेगांव जा सकते है। फ़िल्म सिटी में बहुत सारी फिल्मों या धारावाहिकों की शूटिंग चलती रहती है।
एबेल पुरस्कार
एबेल पुरस्कार (अंग्रेज़ी: Abel Prize) एक पुरस्कार है जो हर वर्ष नॉर्वे का राजा गणित में बकाया कार्य करने वालों को देते हैं। इसका रकम ६० लाख नॉर्वेजियन क्रोन है। यह पुरस्कार २००३ में शुरू हुआ।
बहादुरगंज
बहादुरगंज कस्बा भारत के राज्य उत्तर प्रदेश में स्थित एक छोटा सा नगर (कस्बा) है। यह कस्बा विकास खंड रामपुर मथुरा तहसील महमूदाबाद जिला सीतापुर के अंतर्गत आता है। यहाँ से रोजाना उत्तर प्रदेश परिवाहन निगम की बसें लखनऊ के कैसरबाग बस स्टैंड को जाती हैं। इस कस्बे में दो मस्जिदें हैं एक बड़ी मर्कज़ मस्जिद है। और एक बस स्टैंड के पास में स्थित छोटी मस्जिद है। बहादुरगंज सीतापुर जिले में रामपुर मथुरा ब्लॉक में एक छोटा सा गाँव / गाँव है। यह गढ़चप्पा पंचायत के अंतर्गत आता है। यह लखनऊ मंडल का छोटा-सा कस्बा है। यह जिला मुख्यालय के सीतापुर से पूर्व की ओर 82 कि. मी. की दूरी पर स्थित है। रामपुर से 14 कि.मी. राज्य की राजधानी लखनऊ से 74 कि.मी. उत्तर में स्थित है।
उमरी गणेशपुर (4 किमी), रायसेनपुर (4 किमी), टिकैठा (5 किमी), सुरजनपुर (7 किमी), सुरजनपुर (7 किमी) बहादुरगंज के पास के गाँव हैं। बहादुरगंज उत्तर की ओर रामपुर मथुरा ब्लॉक, दक्षिण की ओर सूरतगंज और फतेहपुर ब्लॉक , पूर्व की ओर फखरपुर और जरवल ब्लॉक, पश्चिम की ओर महमूदाबाद ब्लॉक से घिरा हुआ है। बहराइच, जैदपुर, लहरपुर, लखनऊ, और बाराबंकी बहादुरगंज के नजदीकी शहर हैं।
बहादुरगंज कस्बे में एक इस्लामिया मदरसा और एक हिन्दी मीडियम सरकारी स्कूल भी है।
हेमाराम चौधरी
हेमाराम चौधरी एक भारतीय राजनेता है और राजस्थान की वर्तमान सरकार में कैबिनेट मंत्री के रूप में कार्य कर रहे हैं। हेमाराम भारतीय राष्ट्रीय कांग्रेेेस के वरिष्ठ नेता हैं और गुडामालानी विधानसभा क्षेत्र से विधायक हैं।
डॉन चीडल
डोनाल्ड फ्रैंक चीडल जूनियर (जन्म: २९ नवंबर १९६४) एक अमेरिकी अभिनेता, फिल्म निर्माता, निर्देशक और लेखक हैं। हैम्बर्गर हिल (१९८७) और कलर्स (१९८८) में गैंगस्टर "रॉकेट" के रूप में शुरुआती भूमिकाओं के बाद, चीडल ने १९९० के दशक में डेविल इन ए ब्लू ड्रेस (१९९५), रोज़वुड (१९९७) और बूगी नाइट्स (१९९७) में भूमिकाओं के साथ स्वयं को अभिनेता के रूप में स्थापित किया। उन्होंने निर्देशक स्टीवन सोडरबर्ग के साथ आउट ऑफ़ साइट (१९९८), ट्रैफ़िक (२०००) और ओशन इलेवन (२००१) जैसी कई फिल्मों में काम किया है।
ऐतिहासिक ड्रामा फिल्म होटल रवांडा (२००४) में रवांडन होटल मैनेजर पॉल रूसबागिना की भूमिका निभाने के लिए चीडल को सर्वश्रेष्ठ अभिनेता के अकादमी पुरस्कार के लिए नामांकित किया गया था। २०१२ से २०१६ तक, उन्होंने शोटाइम कॉमेडी सीरीज़ हाउस ऑफ़ लाइज़ में मार्टी कान के रूप में अभिनय किया; इस भूमिका के लिए २०१३ में उन्हें गोल्डन ग्लोब पुरस्कार से भी सम्मानित किया गया था। फ़िल्म आयरन मैन २ (२००९) के बाद से चीडल ने मार्वल सिनेमैटिक यूनिवर्स की फ़िल्मों में वॉर मशीन की भूमिका भी निभाई है।
महराजगंज बाज़ार
महराजगंज बाज़ार जिला बहराइच के महसी (तहसील), बहराइच के ब्लाॅक महसी का एक कस्बा है। यह बाजार जोत चांदपारा ग्राम पंचायत के अधीन है।
अधिकारिक भाषा = हिंदी  बोलचाल की भाषा = हिंदी उर्दू अवधीयहां पर कपड़े की बड़ी-बड़ी दुकानें उपलब्ध है। जिसमें हसनैन अंसारी की कपड़े की दुकान और मौलाना जमील अंसारी की कपड़े की दुकान बहुत मशहूर है। और भी बहुत सी कपड़े की दुकानें हैं। सोने चांदी की दुकानें, मोटर साइकिल एजेंसी, फर्नीचर मशीने, और प्लाइवुड कारखाने भी यहां पर हैं। यहां पर राशिद अंसारी मोबाइल रिपेयरिंग सेंटर है। जहाँ पर बहुत ही कम दामों में मोबाइल, लैपटॉप, कम्प्यूटर की मरम्मत की जाती है।
चुकची भाषा
चुकची भाषा रूस के साइबेरिया क्षेत्र के सुदूर पूर्वोत्तर के चुकची प्रायद्वीप में बसने वाले चुकची समुदाय द्वारा बोली जाते वाली एक चुकोत्को-कमचातकी भाषा है। सन् 2002 की रूसी राष्ट्रीय जनगणना के अनुसार चुकची समुदाय में 15,700 लोग थे जिनमें से केवल 7,000 चुकची बोलते थे। अन्य चुकची अब रूसी भाषा बोलने लगे हैं और केवल 100 चुकची ही बचे हैं जो रूसी बिलकुल नहीं जानते। चुकची भाषा समीप ही बोली जाने वाली कोरयाक भाषा से गहरे रूप से सम्बन्धित है।
बेरिंग सागर
बेरिंग सागर (Bering Sea, Бе́рингово мо́ре) प्रशांत महासागर का एक सागर है। यह एशिया के पूर्वोत्तरी क्षेत्र और उत्तर अमेरिका के अलास्का क्षेत्र के बीच में स्थित है और रूस व संयुक्त राज्य अमेरिका से तटवर्ती है। बेरिंग जलसन्धि इसकी उत्तरी सीमा है और इस से उत्तर में अर्कटिक महासागर स्थित है।
चेलक
चेलक (Chelak) भारत के राजस्थान राज्य के जैसलमेर ज़िले में स्थित एक गाँव है।
चेलक गाँव में भीम सिंह भाटी ने अपने कठिन प्रयासों से एक प्राथमिक स्वास्थ्य केन्द्र खुलवाया व एक पशु हॉस्पिटल भी खुलवाया।
फ्लोरा सैनी
फ्लोरा सैनी (जिसे उनके स्क्रीन नाम आशा सैनी के नाम से भी जाना जाता है) एक भारतीय फिल्म अभिनेत्री और मॉडल हैं। वह मुख्य रूप से टॉलीवुड में काम करती हैं, और कई कन्नड़, तमिल और हिंदी फिल्मों में भी दिखाई दीं। प्रेमा कोसम (1999) में अपनी शुरुआत के बाद से, उन्होंने 50 से अधिक फिल्मों में अभिनय किया है और रजनीकांत, विजयकांत, प्रभु, कार्तिक, बालकृष्ण, वेंकटेश, जगपति बाबू और राजशेखर सहित प्रसिद्ध अभिनेताओं के साथ सह-अभिनय किया है। फ्लोरा एकता कपूर की वेब सीरीज 'गंदी बात 2' में काम कर रही है। इस सीरीज में वह एक नौकरानी का रोल प्ले करेंगी जो एक ही घर के दो भाईयों संग संबंध में रहेगी।
पावागढ़
पावागढ़ (Pavagadh) भारत के गुजरात राज्य के पंचमहाल ज़िले में एक स्थान है जहाँ महाकाली का एक प्रसिद्ध मन्दिर स्थित है।
पावागढ़ यह एक अद्भुत मन्दिर है जहाँ 51 शक्तिपीठ में से एक महाकालि माता का मंदिर बना हुआ है यह गुजरात के पंचमहल जिले में पावागढ़ तहसील में है और यहा पर 3 तालाब है  यहाँ पर ऊपर चढ़ने के लिए 1800 सीढ़ियाँ हैं। इसके अलावा रोपवे की भी स्थापना की गई है।
धूप छाँव (1935 फ़िल्म)
धूप छाँव सन् 1935 की नितिन बोस द्वारा निर्देशित हिन्दी फ़िल्म है। यह बंगाली फिल्म 'भाग्य चक्र' की रीमेक थी। 'धूप छाँव' पार्श्व गायन का उपयोग करने वाली पहली हिन्दी फ़िल्म थी। वस्तुतः इसके निर्देशक नितिन बोस ने ही पार्श्व गायन की परंपरा आरंभ की थी। सबसे पहले 'भाग्य चक्र' नामक बंगाली फ़िल्म में और फिर उसी के हिन्दी रूपांतर 'धूप छाँव' में। उन्होंने संगीत निर्देशक रायचन्द बोराल और भाई मुकुल बोस के साथ चर्चा की, जो न्यू थियेटर्स में साउंड रिकॉर्डिस्ट थे। रायचन्द बोराल ने पार्श्वगायन तकनीक की खोज करने में महत्वपूर्ण भूमिका निभायी और इस प्रकार यह विचार क्रियान्वित हो पाया।
शोभा चौहान
शोभा चौहान एक भारतीय राजनीतिज्ञ तथा वर्तमान राजस्थान विधानसभा के सोजत विधानसभा की विधायक हैं, वे भारतीय जनता पार्टी की राजनेता हैं
बगीबिल सेतु
बोगीबील ब्रिज ( / बगीबिल ; उच्चारण : बोगीबील ) भारत के असम राज्य में ब्रह्मपुत्र नदी पर बना एक पुल है। इस पर रेलपथ तथा सड़कपथ दोनों बने हुए हैं। यह पुल असम के धेमाजी जिला और डिब्रूगढ़ जिला को जोड़ता है। इस पर सन 2002 में कार्य आरम्भ हुआ था। यह 4.94 किमी लम्बा है और भारत का सबसे लम्बा रेल-सह-सड़क सेतु है। यह भारत का पाँचवा सबसे बड़ा सेतु है तथा एशिया का दूसरा सबसे लंबा रेल-रोड सेतु है। इसका उद्घाटन भारत के प्रधान मन्त्री नरेन्द्र मोदी ने 25 दिसम्बर 2018 को सुशासन दिवस के अवसर पर किया था।
बोगीबील सेतु का जीवनकाल 120 वर्ष अनुमानित है। पुल को बनाने में 30 लाख सीमेंट की बोरियों का इस्तेमाल किया गया। इतनी सीमेंट से 41 ओलिंपिक स्वीमिंग पूल बनाए जा सकते हैं।
बोगीबिल सेतु, डिब्रूगढ़ और धेमाजी से 17 किमी की दूरी पर स्थित ब्रह्मपुत्र नदी पर है और दक्षिण में डिब्रूगढ़ शहर को धेमाजी से नदी के उत्तर में जोड़ता है। यह सेतु असम- अरुणाचल प्रदेश सीमा से सिर्फ 20 किमी दूर स्थित है और इसे कोलिया भोमोरा सेतु, तेजपुर के विकल्प के रूप काम करेगा।
कोरयाक भाषा
कोरयाक भाषा (Koryak language) रूस के साइबेरिया क्षेत्र के सुदूर पूर्वोत्तर के कमचातका क्राय में बसने वाले कोरयाक समुदाय द्वारा बोली जाने वाली एक चुकोत्को-कमचातकी भाषा है। सन् 2010 की जनगणना के अनुसार कोरयाक समुदाय में 8,022 लोग थे जिनमें से केवल 1,665 कोरयाक बोलते थे। अन्य कोरयाक अब रूसी भाषा बोलने लगे हैं। कोरयाक भाषा समीप ही बोली जाने वाली चुकची भाषा से गहरे रूप से सम्बन्धित है।
माई-एचडीएल (MyHDL)
माई-एचडीएल (MyHDL), पाइथन आधारित हार्डवेयर विवरण भाषा (HDL) है।
इस भाषा की कुछ प्रमुख विशेषताएँ ये हैं-
इसे जॉन डेकालुवे (Jan Decaluwe) ने विकसित किया है।
यहाँ माई-एचडीएल से वीएचडीएल तथा/या वेरिलॉग में बदलने के कुछ उदाहरण दिए गए हैं।
एक छोटा सा संयोजी डिजाइन (combinatorial design)
The example is a small combinatorial design, more specifically the binary to Gray code converter:
def bin2gray(B, G, width):
You can create an instance and convert to Verilog and VHDL as follows:
width = 8
B = Signal(intbv(0)[width:]) G = Signal(intbv(0)[width:])
bin2gray_inst = toVerilog(bin2gray, B, G, width) bin2gray_inst = toVHDL(bin2gray, B, G, width) इससे निर्मित वेरिलॉग कोड कुछ इस प्रकार का होता है-
module bin2gray (
input [7:0] B; output [7:0] G; reg [7:0] G;
always @(B) begin: BIN2GRAY_LOGIC end
endmodule जो वीएच डीएल कोड ज्नित होता है, वह कुछ ऐसा होता है-
library IEEE; use IEEE.std_logic_1164.all; use IEEE.numeric_std.all; use std.textio.all;
use work.pck_myhdl_06.all;
entity bin2gray is end entity bin2gray;
architecture MyHDL of bin2gray is
begin
BIN2GRAY_LOGIC: process (B) is begin end process BIN2GRAY_LOGIC;
end architecture MyHDL;
रियो ग्रांडे
रियो ग्रांडे (Rio Grande), जो रियो ग्रैंडे भी उच्चरित करा जाता है और जिसके लिए रियो ब्रावो देल नोर्ते (Río Bravo del Norte) भी एक अन्य नाम है, उत्तर अमेरिका की एक नदी है। यह संयुक्त राज्य अमेरिका के कोलोराडो राज्य में आरम्भ होती है और लगभग 3,000 किलोमीटर बहने के बाद मेक्सिको की खाड़ी में बह जाती है। इसके मार्ग का कुछ भाग मेक्सिको व संयुक्त राज्य अमेरिका की अंतर्राष्ट्रीय सीमा भी निर्धारित करती है। यह उत्तर अमेरिका की पाँच सबसे लम्बी नदियों में से एक है।
ममता भूपेश
ममता भूपेश एक भारतीय राजनीतिज्ञ तथा वर्तमान राजस्थान सरकार में महिला एवं बाल विकास विभाग केबिनेट मंत्री है वे पूर्व में महिला एवं बाल विकास विभाग (स्वतंत्र प्रभार), जनअभियोग निराकरण, अल्पसंख्यक मामले और वक्फ मंत्री रही हैं। वे अखिल भारतीय महिला कांग्रेस की  राष्ट्रीय महासचिव हैं। वे पूर्व राजस्थान सरकार की संसदीय सचिव तथा वर्तमान राजस्थान विधानसभा में सिकराय से विधायक हैं। वे भारतीय राष्ट्रीय कांग्रेस की राजनीतिज्ञ हैं,ओर सिकराय विधानसभा क्षेत्र से दूसरी बार विधायक हैं
सुखराम बिश्नोई
सुखराम बिश्नोई एक भारतीय राजनीतिज्ञ तथा वर्तमान राजस्थान विधानसभा में सांचोर से विधायक हैं। वे भारतीय राष्ट्रीय कांग्रेस के राजनेता हैं। पूर्व मे सांचोर से प्रधान रह चुके है। वर्तमान राजस्थान सरकार मे वन एवं पर्यावरण राज्यमंत्री है।ये दूसरी बार MLA बने है। जालोर जिले के वरिष्ठ कांग्रेसी नेता है
आगापुर
आगापुर बेगूसराय जिला का एक छोटा सा गांव है, यह बिहार राज्य, भारत में स्थित है.
आगपुर 3338 लोगों का गांव है, उनमें से 1738 (52%) पुरुष हैं और 1600 (48%) महिला हैं। पूरी आबादी में 46% सामान्य जाति से हैं, 54% अनुसूचित जाति से हैं। आगापुर गाँव की जनसंख्या (6 वर्ष से कम आयु) 20% है, उनमें से 52% लड़के हैं और 48% लड़कियाँ हैं। गाँव में 670 घर हैं।
दलसिंग्सरै के आस-पास के कस्बों है कि रोड कनेक्टिविटी के लिए आगापुर।
बछवाड़ा जंक्सन रेल मार्ग स्टेशन , फेचाता जिस तरह से रेल स्टेशन हैं, बहुत ही आसपास के रेलवे स्टेशनों के लिए आगापुर. दलसिंग्सरै रेल मार्ग स्टेशन, (निकट दलसिंग्सरै) , साठा जागत रेल मार्ग स्टेशन, (निकट दलसिंग्सरै) कर रहे हैं जिस तरह से रेल स्टेशनों से पहुँच से बाहर के निकट शहरों. कैसे कभी बरौनी जंक्शन रेल मार्ग स्टेशन प्रमुख रेलवे स्टेशन 19 किमी के पास करने के लिए आगापुर
आगापुर गर्मी के दिन के उच्चतम तापमान के बीच में है 29 °C से 45 °सी.  औसत तापमान जनवरी के 16 °C के लिए 18 °C
फ़रवरी 20 °C के लिए 25 °सी
मार्च 26 °C के लिए 28 °C
अप्रैल 32 °C के लिए 35 °C
मई 35 °C से 40 °C.
मध्य विद्यालय आगापुर
प्रायमरी स्कूल आगापुर
टी पी सी हाई स्कूल नयाटोल आगापुर
खरनाल
खरनाल राजस्थान के नागौर जिले में एक गाँव है। यह तेजाजी का जन्मस्थान है। यह नागौर - जोधपुर राजमार्ग पर नागौर से १६ किलोमीटर की दूरी पर स्थित है। खरनाल गाँव को अतीत में कई बार छोड़ दिया गया था और वर्तमान में यह प्राचीन गाँव के उत्तर-पश्चिम में १ मील की दूरी पर स्थित है। तेजाजी को लोक-देवता माना जाता है और सभी समुदायों द्वारा पूरे राजस्थान तथा मध्य प्रदेश के मालवा में पूजा की जाती है। उनका जन्म भाद्रपद शुक्ल दशमी को वर्ष १०७४ में, धोलिया गोत्र के जाटों के परिवार में हुआ था। उनके पिता, खरनाल के एक प्रमुख जाट ताहरजी थे। उनकी माता का नाम सुगना था। माना जाता है कि नाग-देवता के आशीर्वाद से माता सुगना को पुत्र तेज की प्राप्ति हुई थी। इनकी पत्नी का नाम पेमल था |
यह धोलिया जाटों का मुख्य गाँव है। हेमा, दूल्हा, धन्ना और पीपा के धौल्या वंशजों की चार शाखाएँ हैं। गाँव के अन्य जाट गोत्र हैं ― राड, महिया, जाखड़, करवीर और बेंदा।
गाँव में रहने वाली अन्य जातियाँ हैं ― मुस्लिम, तेली, नायक, बलाई, लुहार, सुनार, ब्राह्मण और बनिया।
खरनाल में तेजाजी का एक बड़ा मंदिर है। मंदिर में "मुकुट", "कलगी" और हाथ में "भाले" के साथ तेजाजी की पीतल की मूर्ति है। गाँव के बाहर तेजाजी का एक छोटा मंदिर है, जो बड़े मंदिर से १.५ किलोमीटर की दूरी पर है। इस गाँव के लोग बताते हैं कि तेजाजी की मूर्ति प्राकृतिक रूप से मिट्टी से निकली थी। माना जाता है कि यह मूर्ति लगभग १००० वर्ष पुरानी है। यह मंदिर धवा जोहर में स्थित है, जिसके पानी का उपयोग ग्रामीणों द्वारा पीने के लिए किया जाता है।
राजलजी (तेजाजी की बहन, जो तेजाजी के साथ सती हुईं) का मंदिर, पूर्व दिशा में गाँव से १ किलोमीटर की दूरी पर स्थित है। खरनाल जम्मू और कश्मीर में डोडा जिले का एक गाँव भी है।https://www.facebook.com/VEERTEJAJI.ORG/
इड्रिस एल्बा
इड्रिस्सा अकुना एल्बा ओबीई (जन्म: ६ सितंबर १९७२) एक ब्रिटिश अभिनेता, निर्माता, संगीतकार और डीजे हैं, जो एचबीओ सीरीज़ द वायर पर ड्रग ट्रैफिकर स्ट्रिंगर बेल, बीबीसी वन सीरीज़ लूथर पर डीसीआई जॉन लूथर, और नेल्सन मंडेला की जीवनी फिल्म मंडेला: लॉन्ग वॉक टू फ्रीडम (२०१३) में मुख्य भूमिका निभाने के लिए जाने जाते हैं। उन्हें चार बार सर्वश्रेष्ठ अभिनेता के गोल्डन ग्लोब पुरस्कार के लिए नामांकित किया गया है - एक विजय के साथ, और पांच बार प्राइमटाइम एमी पुरस्कार के लिए नामांकित किया गया है। २०१६ में, उन्हें टाइम की दुनिया के १०० सबसे प्रभावशाली लोगों की सूची में शामिल किया गया था।
रवि एच कश्यप
इनके द्वारा निर्देशित धारावाहिकों में कुरुक्षेत्र ,सुख दुःख ,कृष्णा सुदामा, परवरिश प्रमुख हैं।
इनके द्वारा निर्मित फिल्में हैं-
ऊग्रिक भाषाएँ
ऊग्रिक भाषाएँ (Ugric languages) यूराली भाषा-परिवार की एक शाखा हैं। यह स्वयं तीन उपशाखाओं में विभाजित है: हंगेरियाई, ख़ान्ती और मान्सी। माना जाता है कि इन सभी की सांझी पूर्वज आदि-ऊग्रिक भाषा (Proto-Ugric language) पश्चिमी साइबेरिया में दक्षिणी यूराल पर्वतों से पूर्व में 3000 ईसापूर्व से 500 ईसापूर्व तक बोली जाती थी। कभी-कभी ख़ान्ती व मान्सी को एकत्रित कर उन्हें ओब-ऊग्रिक (Ob-Ugric) कहा जाता है।
सामोयेदी भाषाएँ
सामोयेदी भाषाएँ (Samoyedic languages) उत्तरतम यूरेशिया में यूराल पर्वतों के पूर्व और पश्चिम में बोली जाने वाली भाषाओं का एक समूह है, जिन्हें लगभग 25,000 लोग बोलते हैं। यह यूराली भाषा-परिवार की एक शाखा है और सभी सामोयेदी भाषाएँ एक ही आदि-सामोयेदी भाषा (Proto-Samoyedic) से उत्पन्न हुई हैं जो आज से अनुमानित 2,000 वर्ष पूर्व बोली जाती थी।
फ़िनो-ऊग्रिक भाषाएँ
फ़िनो-ऊग्रिक भाषाएँ (Finno-Ugric languages) यूराली भाषा-परिवार की उन सभी भाषाओं का समूह है जो सामोयेदी भाषाएँ नहीं हैं। इनमें तीन सर्वाधिक बोली जाने वाली यूराली भाषाएँ - हंगेरियाई, फ़िनिश और एस्टोनियाई - सम्मिलित हैं। इन भाषा-समूह को दो शाखाओं में विभाजित करा जाता है - फ़िनो-पेर्मी (Finno-Permic) और ऊग्रिक (Ugric)।
फ़िनिक भाषाएँ
फ़िनिक भाषाएँ (Finnic languages) उत्तरी यूरोप में बाल्टिक सागर से सटे हुए क्षेत्रों में बोली जाने वाली भाषाओं का एक समूह है। यह यूराली भाषा-परिवार की एक उपशाखा है। कुल मिलाकर लगभग 70 लाख लोग फ़िनिक भाषाओं के मातृभाषी हैं और इनमें से अधिकांश फ़िनलैंड व एस्टोनिया के निवासी हैं।
सालेह मोहम्मद
सालेह मोहम्मद एक भारतीय राजनीतिज्ञ तथा वर्तमान राजस्थान सरकार में अल्पसंख्यक मामलात, वक्फ, जन अभाव अभियोग निराकरण मंत्री हैं। वे वर्तमान राजस्थान विधानसभा में पोखरण से विधायक हैं। वे भारतीय राष्ट्रीय कांग्रेस के राजनेता हैं।
न्यूफ़नलैण्ड और लैब्राडोर
न्यूफ़नलैण्ड और लैब्राडोर (Newfoundland and Labrador) कनाडा का पूर्वतम प्रान्त है। इसमें न्यूफ़नलैण्ड द्वीप और मुख्यभूमि पर स्थित लैब्राडोर सम्मिलित हैं। इसका क्षेत्रफल 4,05,212 किमी है, जो लगभग भारत के गुजरात व महाराष्ट्र राज्यों का मिलाकर कुल क्षेत्रफल है। प्रान्त की आबादी सन् 2013 में केवल 5,26,702 थी, जिस में से क़रीब 92% न्यूफ़नलैण्ड द्वीप पर रहते हैं। सन् 2006 की जनगणना में 97.6% ने अपनी मातृभाषा अंग्रेज़ी बताई थी।
टीकाराम जूली
टीकाराम जूली एक भारतीय राजनीतिज्ञ तथा वर्तमान राजस्थान सरकार की अशोक गहलोत मंत्रालय में सामाजिक न्याय एवं अधिकारिता विभाग केबिनेट मंत्री है वे पूर्व‌ में श्रम विभाग (स्वतंत्र प्रभार), कारखाना एवं बॉयलर्स निरीक्षण (स्वतंत्र प्रभार), सहकारिता, इंदिरा गांधी नहर परियोजना राज्यमंत्री रहे हैं। वे राजस्थान विधानसभा में अलवर ग्रामीण से विधायक हैं। वे भारतीय राष्ट्रीय कांग्रेस के राजनेता हैं।आपको श्रम एवं कारखाना व बायलर निरीक्षण विभाग का स्वतंत्र प्रभार का राज्य मंत्री तथा सहकारिता एवं इंदिरा गांधी नहर परियोजना के राज्य मंत्री का प्रभार दिया गया है।
भजनलाल जाटव
भजनलाल जाटव एक भारतीय राजनीतिज्ञ तथा वर्तमान राजस्थान सरकार में सार्वजनिक निर्माण विभाग (पीडब्ल्यूडी) केबिनेट मंत्री हैं वे पूर्व में राजस्थान सरकार में गृह रक्षा एवं नागरिक सुरक्षा विभाग (स्वतंत्र प्रभार), मुद्रण एवं लेखन सामग्री विभाग (स्वतंत्र प्रभार), कृषि, पशुपालन और मत्स्य विभाग राज्यमंत्री रहे हैं। वे राजस्थान विधानसभा में वैर-भुसावर विधानसभा क्षेत्र से दूसरी बार विधायक व RSRDCC के अध्यक्ष हैं। वे भारतीय राष्ट्रीय कांग्रेस के राजनेता हैं।
न्यू ब्रन्स्विक
न्यू ब्रन्स्विक (New Brunswick) कनाडा का एक प्रान्त है।
नोवा स्कोश्या
नोवा स्कोश्या (Nova Scotia) कनाडा का एक प्रान्त है। इसकी राजधानी हैलीफ़ैक्स है।
२०१८ सुन्दा जलसन्धि सूनामी
२२ दिसंबर २०१८ को, इंडोनेशिया के बांतेन और लांपुंग के तटीय क्षेत्रों में अनक क्राकटाऊ ज्वालामुखी के विस्फोट के बाद सुनामी आई, जिसमें कम से कम २८१ लोग मारे गए और १,०१६ घायल हुए। "द गार्जियन" के अनुसार, "सुनामी का कारण, अनक क्रेटाऊ ज्वालामुखी के विस्फोट के बाद हुआ भूस्खलन है।" २३ दिसंबर तक, ज्वालामुखी का अधिकांश दक्षिण-पश्चिम क्षेत्र ढह चुका था।
अग्नि वृत्त (पैसिफिक रिंग ऑफ फायर) पर स्थित, इंडोनेशिया भूकंप की एक उच्च आवृत्ति का अनुभव करता है और १२७ सक्रिय ज्वालामुखियों का घर है। इन ज्वालामुखियों में से एक अनक क्राकटाऊ (शाब्दिक रूप से 'क्राकाटाओ का बच्चा) है, जो सुन्दा जलडमरूमध्य में का एक सक्रिय ज्वालामुखी है, जिसमें 1927 को और उसके बाद 1883 को विस्फोट हुआ था- जोकि इतिहास के सबसे हिंसक विस्फोटों में से एक के रूप में दर्ज है, जिसमें बड़ी सुनामी और विस्फोटक राख के कारण 30,000 से अधिक लोग मारे गए थे, उनमें से कई लोग उसी क्षेत्र के थे, जहां 2018 में सूनामी आई है।
सुनामी आने के महीनों पहिलें से ही, अनक क्राकटाऊ में गतिविधि में वृद्धि देखी जाने लगी थी, जिसमें 21 दिसंबर को विस्फोट हुआ था जो दो मिनट से अधिक समय तक चला और उस्से ४०० मीटर (१,३०० फीट) ऊंचा बादल बना।
2004 में वर्ष के उसी समय, इसी क्षेत्र के आसपास एक भयावह सुनामी आई थी, जो 26 दिसंबर (बॉक्सिंग डे) को हुई थी, हालांकि इसने पूरे हिंद महासागर के रिम में अधिक व्यापक क्षति पहुंचाई थी, जिससे थाईलैंड और श्री लंका जैसे देश प्रभावित हुए थे।
इंडोनेशियाई आपदा प्रबंधन नेशनल बोर्ड ने शुरुआत में 20 मौतों और 165 घायलों की सूचना दी थी। अगले दिन तक, यह आंकड़ा 43 मृत में संशोधित कर दिया गया - पांडेलांग में 33, दक्षिण लम्पुंग में 7, और सेरांग में 3, 584 घायल, और 2 लापता भी बताया गया, अधिकांश घायल (491) पांडेलांग से दर्ज की गईं। पांडेयलांग के समुद्र तट पर लहरों का ज्यादा कहर ढ़ाया, जहां तंजुंग लेसुंग जैसे लोकप्रिय पर्यटन स्थल स्थित हैं। उस दिन के बाद, लापता हुए लोगों की संख्या बढ़कर 20 और मरने वालों की संख्या 62 हो गई थी। लापता व्यक्तियों में छोटे द्वीपों से भी सूचित किया गया था जो पांडेयलांग रीजेंसी का हिस्सा हैं। २३ दिसंबर को १३:०० स्थानीय समय तक, बीएनपीबी ने 168 मृत्यु की पुष्टि की थी और 30 लापता के साथ 745 घायल होने की सूचना दी थी। वर्तमान में यह आंकड़ा बढ़कर 281 मृत और 1,016 घायल हो गया।
पीड़ितों में एमी जिमी, एक इंडोनेशियाई अभिनेता और कॉमेडियन, और इंडोनेशियन बैंड सत्रह के कई सदस्य शामिल हैं। एक ऑनलाइन वीडियो में दिखाया गया जिसमें तंजुंग लेसुंग में उनके शो के दौरान बैंड के मंच में सुनामी के लहर का प्रहार होता है, जिससे वह टूट जाता और दर्शकों में अफरा-तफरी मच जाती है। राज्य के स्वामित्व वाली कंपनी पीएलएन और खेल और युवा मंत्रालय के टूर समूह भी सुनामी से प्रभावित हुआ है, जिसके कुछ सदस्य मारे गए, और कुछ लापता या घायल हो गये है।
तट के पास स्थित पांडेलांग में लगभग 400 घर ध्वस्त हो गए, इसके अलावा वहां स्थित 9 से ज्यादा होटलों को, लहर के कारण भारी नुकसान हुआ है। दक्षिण लांपुंग में 30 अन्य घरों को भी भारी नुकसान पहुंचा है। सेरांग और पांडेलांग को जोड़ने वाली सड़क भी छतिग्रस्त हो गई है।
महेश्वरा नदी
करौली जिले की सपोटरा तहसील में बह रही महेश्वरा नदी को खिजुरा ग्राम स्थित पौराणिक व प्रसिद्ध धर्म स्थान महेश्वरा बाबा के नाम से जानते हैं। सपोटरा डांग जो की बंदूक धारी बागियों और बीहड क्षेत्र होने के कारण दुर्दान्त रहा और पानी के अभाव में खेती बाडी न होने, अवेध खनन् से पर्यावरण बर्बाद होने जैसे कारणों से ग्राम वासियों को रहने में दुर्गम कठिनाईयों का सामना करना पड़ता रहा होगा। वर्ष 1985 से अलवर जिले के भीकमपुरा में वर्षा जल संरक्षण और जोहड़ बनाने के काम में लगे जलपुरुष श्री राजेन्द्र सिंह, तरुण भारत संघ के संपर्क में छोटेलाल गुर्जर आये। और फिर शुरू हुई सपोटरा डांग के 80 ग्रामसभाओं में जल संचयन प्रयास और महेश्वरा नदी को पुनर्जीवन देने का काम। खिजुरा ग्राम में 6 से 7 सितम्बर 2008 को सम्पन्न जलकुम्भ महापंचायत में सरपंच श्री रूपसिंह और अन्य महानुभवों ने श्री राजेन्द्र सिंह तरुण भारत संघ के साथ जनसहमति और जनसहयोग का संकल्प लेकर महेश्वरा नदी को सदानीरा करने और डांग में 107 जल संरक्षण संरचनांओं को बनाने का महान कार्य किया है। यह नदी रणथंभोर अभयारण्य के कोर एरिया से निकल कर पैरीफ्री एरिया में टोडा के पास चंबल नदी में मिलती है। राजस्थान राज्य की नदियों में माहेश्वरी नदी ऐसी सातवीं नदी है जोकि सदानीरा होकर अपने जलागम क्षेत्र सपोटरा डांग की खुशहाली वापस ला सकी। गांव में लोग बंदूक छोड़कर खेती-बाड़ी करने लगे और महिलाएं पीने के पानी को दूर से लाने की कठिनाई से छूट पाई। सपोटरा डांग का महेश्वरी नदी बेसिन पुनर्जीवन कार्य ग्रामीण सहभागिता और तरुण भारत संघ, राजीव गांधी फाउंडेशन व जल बिरादरी के प्रयासों से लोगों के जीवन में खुशहाली लौटाने का एक मिसाल बन गया है।
बंधन का पुरा (खिजुरा) समुद्र तल से ऊंचाई 423 मीटर, उद्गम-स्थल बंधन का पुरा से खिजूरा तक महेश्वरा नदी की प्रारंभिक धारा को ‘धोबी वाली सोत’ के नाम से भी जाना जाता है। आगे खिजूरा गांव से चार किलोमीटर पूर्व में ‘महेश्वरा बाबा’ का एक प्राचीन पंच-शिवलिंग है। यहां पर नदी की धारा एकदम 35-50 ft नीचे गिरती है। ‘महेश्वरा बाबा’ का स्थान होने के कारण ही यहां से इस नदी का नाम ‘महेश्वरा नदी’ पड़ जाता है।
चम्बल नदी,  में टोडा (सपोटरा) समुद्र तल से ऊंचाई 157 मीटर
N 26-10-34, E 76-54-05 से
N 26-18-34, E 77-02-0
धोबी वाली सोत, मेरवाली सोत, धनियां सोत
27 कि.मी. जलागम क्षेत्र 102 वर्ग कि.मी.
महेश्वरा बाबा का स्थान भगवान शिव की प्राकृतिक पूजास्थली महेश्वरा बाबा के कंदरा पर नदी का प्राकृतिक वाटरफाल
रणथम्भोर राष्ट्रीय अभारण्य
107 (जोहड़/बांध) नदी के पुनर्जीवन कार्य में प्रयास करने वाली संस्थाएं तरुण भारत संघ, राजीव गांधी फाउण्डेशन, जल बिरादरी के साथ सपोटरा डांग की 80 ग्राम सभाओं के ग्रामवासी।
सरसा नदी (राजस्थान)
सरसा नदी की मुख्य धारा राजस्थान के पूर्वोत्तर में स्थित अलवर जिले की तहसील थानागाजी के अन्तर्गत आने वाले अंगारी, गुढा किशोर दास व मैजोड़ गाँवों की सीमाओं से निकल कर दक्षिण की ओर जयसिंहपुरा, डेरा, बामनवास, किशोरी, भीकमपुरा आदि गांव के समीप से गुजरती हुई पहले जैतपुर बाँध में, फिर अजबगढ़ के जयसागर में और फिर सरसा देवी बाँध में जाती है । यहाँ से यह धारा पूर्व दिशा में घूम कर धीरोड़ा, कीटला, श्यालूता, नांगल दासा होते हुए आगे को बढ़ती है ।। नांगल दासा से आगे यह पहले अरवरी नदी को अपने में मिलाती है और फिर कुछ ही दूरी पर रेडियो  व उरवाड़ी गाँवों के नीचे जहाज वाली नदी, भगाणी व तिलदह नदियों को अपने में समेटती हुई बाँदीकुई की ओर चली जाती है । रेडिया के नीचे त्रिवेणी संगम से आगे बैजूपाड़ा तक यह नदी ‘सावा नदी' के नाम से जानी जाती है। वहीं बैजूपाड़ा के पास यह सावा नदी मैड़' से आने वाली बाणगंगा में मिल जाती है। बाणगंगा नदी बैजूपाड़ा से आगे, गम्भीरी नदी में मिलकर चम्बल के समानान्तर चलती हुई यमुना नदी में जाकर समा जाती है। यमुना नदी प्रयाग  में  गंगा' में समाहित हो जाती है. सरसा नदी को पुनर्जीवित करने में तरुण भारत संघ संघठन ने इस क्षेत्र के ग्रामीणों के साथ मिल कर कार्य किया।
विश्व-भू-मानचित्र में सरसा नदी क्षेत्र 27 डिग्री, 03 मिनट, 54 सैकण्ड अक्षांश से 27 डिग्री, 21 मिनट, 01 सैकण्ड उत्तरी अक्षांश हैं । तथा 76 डिग्री 13 मिनट, 36 सैकण्ड देशांतर से 76 डिग्री, 23 मिनट, 44 सैकण्ड पूर्वी देशांना सीता है।सरसा नदी का जलागम क्षेत्र 278.8 वर्ग किलो मीटर है। इस क्षेत्र भारत संघ द्वारा सन् 1985 से मार्च 2013 तक जन सहभागिता से कल संरचनाओं का निर्माण हुआ है।
यह क्षेत्र अरावली श्रेणी के उत्तर पूर्वी भाग में स्थित हैं, जो एक उत्कृष्ट्र वलित पर्वत का बेल्ट हैं.  अलवर जिला समुद्र तल से २५० मीटर से ३७५ मीटर है.  यह श्रेत्र G.T Sheet No. 54A, 54E और  53D  हैं. भौगोलिक रूप से यह क्षेत्र अरावली की चट्टानों और दिल्ली सुपर ग्रुप (DSG) में आता है.
सरसा नदी का नाम सरसा देवी के मंदिर के कारण पड़ा. यह मंदिर ऐतिहासिक गांव भानगढ़ में स्थित हैं.
सरसा नदी 1985  से पहले अपना अस्तित्व खो  चुकी थी. इसके बाद तरुण भारत संघ नामक संगठन के प्रयासों के फल स्वरुप 1985 में बाँध और जोहड़ बनाकर इसे पुनर्जीवित करने की शुरुआत की. जल पुरुष डॉ.राजेंद्र सिंह के अथक प्रयासों व उनकी दूरदर्शिता का ही नतीजा है की वर्त्तमान समय में इस नदी पर 274 बाँध हैं. इन् बांधों  के पानी के द्वारा इस इलाके के ग्रामीण सिंचाई, पशुपालन व घरेलु कार्य करते हैं. तरुण भारत संघ ग्रामीणों के साथ मिलकर बाँध बनाने, जोहड़ बनाने, वृक्षारोपण एवं जल साक्षरता का काम करते हैं. तरुण भारत संघ द्वारा नदियों को पुनर्जीवित करने की मुहीम की शुरुआत सरसा नदी से की गयी.
सरसा नदी के जल  को इस क्षेत्र में रहने वाले ग्रामीण मुख्यतः कृषि एवं पशु पालन में प्रयोग करते हैं.दोमट काली मिट्टी फसल के लिए तथा पथरीली मिट्टी पेड़-पौधों के लिए उपजाऊ होती है यहाँ रबी की फसल में गेहूँ, जौ, सरसों व चना आदि होते हैं तथा खरीफ में मक्का, बाजरा, ज्वार, तिल आदि होते हैं। जायद में सब्जियाँ पैदा की जाती हैं। भूगर्भ स्थित जलप्राय वर्षा पर निर्भर है, लेकिन यदि वर्षा-जल को संरक्षित कर लिया जाता है, तो दो-तीन वर्ष के अकालों में भूजल की आपुर्ति करता रहता है ! सरसा नदी जलागम क्षेत्र के लगभग सभी गांवों में जल संरक्षण के अच्छे काम हुए हैं।
टेस्सा थॉम्पसन
टेस्सा लिन थॉम्पसन (जन्म: ३ अक्टूबर १९८३) एक अमेरिकी अभिनेत्री, गायिका और गीतकार हैं। उनकी ब्रेकआउट भूमिका टीना मैब्री की 2009 की इंडी फिल्म मिसिसिपी डेम्ड में थी। इसके बाद ड्रामा फ़िल्म फ़ॉर कलर्ड गर्ल्स (२०१०) में नायला एड्रोज़, ऐतिहासिक ड्रामा फ़िल्म सेल्मा (२०१४) में नागरिक अधिकार कार्यकर्ता डायने नैश, स्पोर्ट्स ड्रामा फ़िल्म क्रीड (२०१५) और इसकी सीक्वल क्रीड II (२०१८) में बियांका टेलर, सुपरहीरो फिल्म (२०१७) में वल्करी, साइंस-फिक्शन हॉरर फिल्म एनीहिलेशन (२०१८) में जोसी राडेक और साइंस-फिक्शन कॉमेडी सॉरी टू बोदर यू (२०१८) में डेट्रायट की भूमिकाओं से उन्हें एक अभिनेत्री के रूप में और अधिक पहचान प्राप्त हुई। थॉम्पसन आगामी में एजेंट एम की भूमिका भी निभाएंगी।
अल-क़रवियिन विश्वविद्यालय
अल-क़रवियिन विश्वविद्यालय, अल कुआराउइने या अल-करौइने (अरबी: جامعة القرويين; बर्बर भाषा:ⵍⵇⴰⵕⴰⵡⵉⵢⵢⵉⵏ फ्रेंच; यूनिवर्सिटै अल क्वारौयिन) भी लिखा है, जो फ़ेज़, मोरक्को में स्थित विश्वविद्यालय है। यह यूनेस्को और गिनीज वर्ल्ड रिकॉर्ड्स के अनुसार दुनिया में सबसे पुराना मौजूदा, लगातार उच्च शिक्षण संस्थान है और इसे कभी-कभी विद्वानों द्वारा सबसे पुराना विश्वविद्यालय कहा जाता है। इसकी स्थापना 859 ईस्वी में फातिमा अल-फहरी ने एक संबद्ध मदरसे के साथ की थी, जो बाद में ऐतिहासिक मुस्लिम दुनिया के प्रमुख आध्यात्मिक और शैक्षिक केंद्रों में से एक बन गया। इसे 1963 में मोरक्को की आधुनिक राज्य विश्वविद्यालय प्रणाली में शामिल किया गया था।